Martin Holmen

Martin Holmen (født 26. april 1992 på Tynset) er en norsk journalist og programleder, oppvokst i Alvdal. Han er utdannet journalist ved Høgskolen i Oslo og Akershus. Han har også bakgrunn fra Danvik Folkehøgskole.

Holmen er en engasjert 4Her og fikk 4H-plaketten i 2010 etter 11 år i 4H. Han har sittet som leder i 4H Hedmark i 6 år frem til årsmøtet 10. februar 2019.

Han begynte karrieren i P4 Radio Hele Norge, som reporter, produsent og programleder. Senere ble han ansatt i NRK og var å høre på NRK P3 og på NRK P1. I august 2016 hadde han sin første sending på NRK mP3 med programmet mP3 morgen med Martin.

I september 2017 vant han prisen «årets unge radioprofil» under prisutdelingen Prix Radio. Holmen har vært programleder for VG-lista på Rådhusplassen i 2017, på VG-lista-turneen og på Gullsnutten i 2018.

Referanser 

Norske journalister